ASIAN บวก 3% โบรกมองยอดขาย Q2 โต ชูเป้า 21.60 บาท
ASIAN ดีด 3% โบรกมองยอดขาย Q2 โต 11% แถมได้รับประโชย์บาทอ่อนค่า และอุตสาหกรรม Pet Food ที่แข็งแกร่ง โดยยังคงแนะนำ "ซื้อ" เป้า 21.60 บาท
ASIAN ดีด 3% โบรกมองยอดขาย Q2 โต 11% แถมได้รับประโชย์บาทอ่อนค่า และอุตสาหกรรม Pet Food ที่แข็งแกร่ง โดยยังคงแนะนำ "ซื้อ" เป้า 21.60 บาท
2 ส.ค. 2565

ผู้สื่อข่าวรายงานว่า วันนี้ (2 ส.ค.65) ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ณ เวลา 10:59 น. อยู่ที่ระดับ 16.50 บาท บวก 0.60 บาท หรือ 3.77% สูงสุดที่ระดับ 16.50 บาท ต่ำสุดที่ระดับ 16.10 บาท ด้วยมูลค่าการซื้อขาย 47.19 ล้านบาท

ด้าน บล.โนมูระ พัฒนสิน ระบุในบทวิเคราะห์ ว่า ล่าสุดยอดส่งออกอาหารสัตว์เลี้ยงของ ASIAN เติบโตอย่างแข็งแกร่ง โดยตัวเลขเดือนมิ.ย. เติบโต 13.6% จากปีก่อน และเทียบจากต้นปีถึงปัจจุบันโต 23.2% จากปีก่อน โดยรายเดือนบวกติดต่อกันมาแล้วกว่า 18 ไตรมาส ทำให้เชื่อว่ายอดขายในไตรมาส 2/65 ยังโตได้ 11% จากปีก่อน แต่กำไรจะถูกกดดันหลักๆ จาก GPM ที่ลดลงจากต้นทุนที่เพิ่มขึ้น
โดยคาดกำไรไตรมาส 2/65 ที่ 264 ล้านบาท (-10% จากปีก่อน, +7% จากไตรมาสก่อน) อย่างไรก็ตาม ระยะกลาง-ยาวยังชอบ ASIAN จากเป็นหุ้นได้ประโยชน์จากบาทอ่อน, แนวโน้มอุตสาหกรรม Pet Food ที่แข็งแกร่ง โตได้ไม่กลัว Recession รวมถึงการปลดล็อกมูลค่าจากการ IPO ของ บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI จึงยังคงแนะนำ “ซื้อ” ที่ราคาเป้าหมาย 21.60 บาท อิง PER ที่ 16 เท่า